gu en gu gu gu gu en gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu en gu gu gu en en en
ગણેશચતુર્થી... એક પાવન પર્વ... વિઘ્નહર્તા પ્રભુ ગણેશજીના પૂજન-આરાધનાનું પર્વ... ગણોના જે સ્વામી છે એમને 'ગણપતિ' કહે છે
કથા આવે છે કે, મા પાર્વતીએ પોતાના યોગબળથી એક બાળક પ્રગટ કર્યો અને એને આદેશ આપ્યો કેઃ 'મારી આજ્ઞા વગર કોઈ પણ અંદર પ્રવશે ન કરે.'
એટલામાં શિવજી આવ્યા ત્યારે એ બાળકે પ્રવેશ માટે એમને ના પાડી, શિવજી અને એ બાળક વચ્ચે લડાઈ થઈ અને શિવજીએ ત્રિશૂળ વડે બાળકનો શિરોચ્છેદ કરી દીધો. પાર્વતીજી પાસેથી હકીકત જાણ્યા પછી શિવજીએ પોતાના ગણોને કહ્યું ઃ "જાઓ, જેનું પણ મસ્તક મળે એનું લઈ આવો."
ગણો લઈ આવ્યા હાથીનું મસ્તક. શિવજીએ એને બાળકના ઘડ પર સ્થાપિત કરી બાળકને જીવીત કરી દીધો. એ જ બાળક ભગવાન 'ગણપતિ' કહેવાય.
અહીં એક શંકા થઈ શકે છે કે બાળકના ઘડ પર હાથીનું મસ્તક કેવી રીતે સ્થિત થયું હશે...?
આનું સમાધાન એ છે કે, દેવોની આકૃતિ ભલે મનુષ્યની હોય, પરંતુ એમની કાયા માનવકાયાથી વિશાળ હોય છે.
અત્યારે રશિયાના કેટલાક વૈજ્ઞાનિકોએ પ્રયોગ કર્યો કે એક કૂતરાના માથાને કાપીને કૂતરાના બે માથા લગાવી દીધાં. એ કૂતરો જીવિત છે અને બન્ને મોંથી ખાય છે. રશિયાના વૈજ્ઞાનિકો આજે ઓપરેશન દ્વારા એક કૂતરા ઉપર બીજા કૂતરાનું માથું લગાવીને પ્રયોગ કરી શકે છે તો આનાથી પણ લાખો કરોડો વર્ષ પહેલાં શિવજીના સંકલ્પ દ્વારા બાળકના ઘડ પર હાથીનું મસ્તક લાગી જાય એમાં શંકા ન કરવી જોઈએ. આજનું વિજ્ઞાન શસ્ત્રક્રિયા દ્વારા કૂતરાના એક માથાની જગ્યાએ બે માથા લગાવવામાં સફળ થઈ શકે છે. શિવજીના સંકલ્પ, યોગ અને સામાર્થ્ય સમાજમાં આશ્ચર્ય, કૂતૂહલ અને જિજ્ઞાસા જગાડીને એને સત્પ્રેરણા આપવા ઈચ્છે છે. આજે પણ કેટલાક એવા મહાપુરૃષો છે કે જેઓ ચાંદીની વીંટી હાથમાં લઈને સોનાની બનાવી દે છે. લોખંડના કડાને પોતાના યોગસામર્થ્યથી સોનાનું બનાવી દે છે. એમના પ્રત્યે ઈર્ષ્યા કરનારાઓ ભલે એમને જાદૂગર કરી દે. સ્વામી વિશુદ્ધાનંદ પરમહંસ જેવા મહાપુરૃષના આના કરતાં પણ અદ્ભુત યોગિક પ્રયોગો પંડિત ગોપીનાથ કવિરાજે જોયા. અલ્પમતિ-ગતિના લોકો શ્રી ગણપતિજી માટે ભલે કંઈપણ કહી દે અને પોતાનો સ્વાર્થ સિદ્ધ કરવા માટે અશ્રદ્ધા ઉત્પન્ન કરી દે, પરંતુ સાચા, સમજદાર, અષ્ટસિદ્ધિ અને નવનિધિના સ્વામી, ઈન્દ્રિયજીત, વ્યાસજીની પ્રાર્થનાથી પ્રસન્ન થઈને ૧૮,૦૦૦ શ્લોકવાળા શ્રીમદ્ ભાગવતના લેખક, લોક-માંગલ્યનું સાક્ષાત્ સ્વરૃપ એવા શ્રી ગણપતિજીના વિષયમાં શ્રી વિષ્ણુ ભગવાને કહ્યું છે ઃ
'પાર્વતીજીથી મોટાં કોઈ સાધ્વી નથી અને ગણેશજીથી મોટા કોઈ સંયમી નથી.'
ભગવાન તો ઉપદેશ દ્વારા આપણું કલ્યાણ કરે છે, જ્યારે ગણપતિજી તો પોતાના શ્રીવિગ્રહ દ્વારા પણ આપણને પ્રેરણા આપે છે અને આપણું કલ્યાણ કરે છે.
હાથીની સૂંઢ લાંબી હોય છે. એનું તાત્પર્ય છે કે,  સમાજમાં જે આગેવાનો હોય અથવા કુટુંબમાં જે મોટા હોય એમને દૂરની ગંધ આવી જવી જોઈએ.
હાથીની આંખો નાની હોય છે, પરંતુ સોય જેવી સૂક્ષ્મ ચીજ પણ દૃષ્ટિગત કરી લે છે એવી જ રીતે સમાજ વિગેરેના આગેવાનની, મુખુની સૂક્ષ્મ દૃષ્ટિ હોવી જોઈએ.
હાથીના કાન સૂપડા જેવા હોય છે. જે એ વાત તરફ ઈશારો કરે છે કેઃ 'સમાજના ગણપતિ' આગેવાનના કાન પણ સૂપડા જેવા હોવા જોઈએ કે જે વાતો તો ભલે બધી સાંભળે પરંતુ એમાંથી સાર-સાર વાતો એવી રીતે ગ્રહણ કરી લે કે જેમ સૂપડું અનાજને પોતાનામાં રાખે છે અને કચરો કચરો ઉડાડી દે છે.'
ગણપતિજીને બે પ્રકારના દાંત છે. નાના અને મોટા મોટા દાંત દૃઢ શ્રદ્ધા અને નાના દાંત વિવેકના પ્રતીકો છે. જો મનુષ્ય પાસે દૃઢ શ્રદ્ધા હોય અને વિવેકની થોડી ખોટ હોય તો પણ શ્રદ્ધાના બળે એ તરી જાય છે. ગણપતિજીના હાથમાં મોદક અને દંડ છે અર્થાત જેઓ સાધન-ભજન કરીને ઉન્નત થાય છે એમને તેઓ મધુર પ્રસાદ આપે છે અને જેઓ વક્ર દૃષ્ટિ રાખે છે એમને લાલ આંખ દેખાડીને, દંડ વડે અનુશાસન કરીને આગળ વધવાની પ્રેરણા આપે છે.
ગણપતિજીનું પેટ પણ ઘણું મોટું છે, તેઓ લંબોદર છે. એમનું મોટું પેટ પ્રેરણા આપે છે કે, ઃ 'જેઓ કુટુંબ-સમાજના આગેવાનો છે એમની સમજ ઉચ્ચ હોવી જોઈે કે જેથી જ્યાં ત્યાંની વાત સાંભળી તો લે, પરંતુ જ્યાં ત્યાં કોઈને કહે નહિ, પોતાના પેટમાં જ એને સમાવી લે.'
ગણેશજીના પગ નાના છે જે આ વાત તરફ સંકેત કરે છે કે, કોઈ પણ કાર્ય ઉતાવળમાં નહિ, પરંતુ સમજી-વિચારીને કરવું કે જેથી નિષ્ફળતા ન મળે.
ગણપતિજીનું વાહન છે ઉંદર. આટલા મોટા ગણપતિજી અને વાહન ઉંદર...! હા, માતા પાર્વતીજીનો સિંહ જેવા તેવાથી હારી નથી શકતો. શિવજીનો બળદ નંદી પણ બધાના ઘેર નથી હોતો, પરંતુ ઉંદર તો દરેક જગ્યાએ પહોંચીને ત્યાંનો ભેદ લાવી શકે છે એવી જ રીતે ક્ષુદ્રમાં ક્ષુદ્ર પ્રાણી ઉંદરને પણ ભગવાન ગણપતિજીએ સેવા સોંપી છે. નાનામાં નાના માણસથી મોટા-મોટા કાર્યો થઈ શકે છે. કારણ કે નાનો માણસ ક્યાંય પણ જઈને ત્યાંની વાત જાણીને લાવી શકે છે.
આ પ્રમાણે ગણપતિજીનો શ્રી વિગ્રહ સમાજના, કુટુબના ગણપતિ અર્થાત મુખીને પ્રેરણા આપે છે કેઃ 'જેઓ કુટુંબના, સમાજના આગેવાન છે, નેતા છે એમણે ગણપતિજીની જેમ લંબોદર બનવું જોઈએ અર્થાત એમની દૃષ્ટિ સૂક્ષ્મ હોવી જોઈએ, કાન વિશાળ હોવા જોઈએ અર્થાત સાર-સાર વાતો જ ગ્રહણ કરવી અને ગણપતિની જેમ તેઓ પોતાની ઈન્દ્રિયો પર (ગણો પર) અનુશાસન કરી શકવા જોઈએ.'
કોઈપણ શુભ કર્ય હોય - વિવાહ હોય કે ગૃહ-પ્રવેશ, વિદ્યારંભ હોય કે ભૂમિપૂજન, શિવજીની પૂજા હોય કે નારાયણની પૂજા પરંતુ બધામાં પ્રથમ ગણેશજીનું પૂજન જરૃરી હોય છે.
ગણેશચતુર્થીના દિવસે ભગવાન ગણપતિજીનું પૂજન તો વિશેષ ફળદાયક છે, પરંતુ એ દિવસે ચંદ્રના દર્શન કલંક લગાડનારા નીવડે છે. કેમ...? આ વિશે પુરાણોમાં કથા આવે છે કેઃ
એક વખત ગણપતિજી ક્યાંક જઈ રહ્યાં હતાં ત્યારે એમના લંબોદરને જોઈને ચાંદના અધિષ્ઠતા ચંદ્રદેવ હસી પડ્યા. એમનેે હસતા જોઈને ગણેશજીએ શ્રાપ આપી દીધો કેઃ 'દેખાવમાં તો સુંદર છો પરંતુ મારા પર કલંક લગાડો છો. આથી આજના દિવસે જે તમારા દર્શન કરશે એને કલંક લાગશે.'
આની સત્યતા આજે પણ પ્રત્યક્ષ જણાય છે. વિશ્વાસ ન હોય તો ગણેશચતુર્થીના ચંદ્રના દર્શન કરી જોજો. ભગવાન શ્રીકૃષ્ણને પણ ગણેશ ચતુર્થીના દિવસે ચંદ્રના દર્શન કરવાથી સ્યમંતક મણિની ચોરીનું કલંક સહેવું પડ્યું હતું. બલરામજીને પણ શ્રીકૃષ્ણ પર સંદેહ થઈ ગયો હતો. સર્વેશ્વર, લોકેશ્વર શ્રીકૃષ્ણ પર પણ જ્યારે આ ચતુર્થીના ચંદ્રદર્શન કરવાથી કલંક લાગી શકે છે તો સામાન્ય માણસની તો વાત જ શું...?
પરંતુ જો ભૂલથી પણ આ ચતુર્થીનો ચંદ્ર દેખાઈ જાય તો શ્રીમદ્ ભાગવતમાં શ્રીકૃષ્ણની સ્યમંતક મણિની ચોરીના કલંકવાળી જે કથા છે એનું આદરપૂર્વક શ્રવણ અથવા પઠન કરવાથી અને તૃતીયા તથા પંચમીના ચંદ્રમાના દર્શન કરી લેવાથી એ કલંકનો પ્રભાવ દૂર થાય છે.
માર્કેટ યાર્ડ - હાપા, જામજોધપુર, જામનગર બ્રાસ સીટી:
માર્કેટ યાર્ડ - હાપા   ઘઉં ....242 ...383 । મગ ....800 ...1680 । લસણ ....160 ...805 । ચણા। ....160 ...805   માર્કેટ યાર્ડ - જામજોધપુર   કપાસ। ....780 ...937 । જીરૂ। ....2600 ...3125 । અરેંડા। ....650 ...729   જામનગર બ્રાસ સીટી   બ્રાસ હાની ઢાંળો ...315.00 । બ્રાસ હાની વાસંણ ...327.00 । બ્રાસ હાની પાઈપ ...329.00 । બ્રાસ વિલાયતી ....310.00
માર્કેટ યાર્ડ - હાપા, જામજોધપુર, જામનગર બ્રાસ સીટી:
માર્કેટ યાર્ડ - હાપા   ઘઉં ....242 ...383 । મગ ....800 ...1680 । લસણ ....160 ...805 । ચણા। ....160 ...805   માર્કેટ યાર્ડ - જામજોધપુર   કપાસ। ....780 ...937 । જીરૂ। ....2600 ...3125 । અરેંડા। ....650 ...729   જામનગર બ્રાસ સીટી   બ્રાસ હાની ઢાંળો ...315.00 । બ્રાસ હાની વાસંણ ...327.00 । બ્રાસ હાની પાઈપ ...329.00 । બ્રાસ વિલાયતી ....310.00
Home | About us | About Jamnagar | Advt.Tariff | E-Paper | Feedback | Contact us | Privacy Policy
Copyright 2019 Nobat, All Rights reserved.
Website Developed by : Skynet Technologies India